CELEX: 32021R2064
Language: lv
Date: 2021-08-25 00:00:00
Title: Komisijas Deleģētā regula (ES) 2021/2064 (2021. gada 25. augusts), ar ko Eiropas Parlamenta un Padomes Regulu (ES) Nr. 1380/2013 papildina, dažām demersālajām zvejniecībām Adrijas jūrā un Vidusjūras dienvidaustrumu daļā nosakot de minimis atbrīvojumu no izkraušanas pienākuma

26.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 421/9
               
            
         KOMISIJAS DELEĢĒTĀ REGULA (ES) 2021/2064
         (2021. gada 25. augusts),
         ar ko Eiropas Parlamenta un Padomes Regulu (ES) Nr. 1380/2013 papildina, dažām demersālajām zvejniecībām Adrijas jūrā un Vidusjūras dienvidaustrumu daļā nosakot de minimis atbrīvojumu no izkraušanas pienākuma
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1380/2013 (2013. gada 11. decembris) par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (1), un jo īpaši tās 15. panta 7. punktu,
         tā kā:
         
                     (1)
                  
                  
                     Komisijas Deleģētā regula (ES) 2017/86 (2) nosaka izmetumu plānu dažām bentiskajām [demersālajām] zvejniecībām, kas darbojas Vidusjūrā, un to piemēroja no 2017. gada 1. janvāra līdz 2019. gada 31. decembrim, ievērojot trīs kopīgos ieteikumus, kurus Komisijai 2016. gadā iesniegušas vairākas dalībvalstis, kas ir tiešā veidā ieinteresētas Vidusjūras reģiona zvejniecību pārvaldībā (Grieķija, Spānija, Francija, Horvātija, Itālija, Kipra, Malta un Slovēnija). Minētie trīs kopīgie ieteikumi attiecās uz Vidusjūras rietumu daļu, Adrijas jūru un Vidusjūras dienvidaustrumu daļu.
                  
               
                     (2)
                  
                  
                     Lai novērstu neproporcionālas nevēlamu nozveju apstrādes izmaksas, ar Deleģēto regulu (ES) 2017/86 tika noteikts de minimis atbrīvojums, kas attiecas uz bentiskajām [demersālajām] sugām. Minētā regula zaudē spēku 2021. gada 31. decembrī.
                  
               
                     (3)
                  
                  
                     Horvātija, Itālija un Slovēnija (“augsta līmeņa grupa Adriatica”) un Grieķija, Itālija, Kipra un Malta (“augsta līmeņa grupa Sudestmed”) ir tiešā veidā ieinteresētas Adrijas jūras un Vidusjūras dienvidaustrumu daļas zvejniecību pārvaldībā. 2021. gada 7. un 14. maijā augsta līmeņa grupa Adriatica un augsta līmeņa grupa Sudestmed iesniedza zinātniskus pierādījumus, lai pieprasītu Deleģētajā regulā (ES) 2017/86 noteiktā de minimis atbrīvojuma pagarināšanu.
                  
               
                     (4)
                  
                  
                     
                        De minimis atbrīvojumi attiecībā uz mazo pelaģisko sugu zvejniecībām, kas veic šo sugu specializēto zveju, ir noteikti Komisijas Deleģētajā regulā (ES) 2018/161 (3). Turpretī de minimis atbrīvojumi attiecībā uz mazo pelaģisko sugu piezvejām, kas gūtas demersālajās zvejniecībās, saskaņā ar augsta līmeņa grupu iesniegtajiem zinātniskajiem pierādījumiem būtu jāiekļauj šajā regulā.
                  
               
                     (5)
                  
                  
                     Zinātniskos pierādījumus novērtēja Zivsaimniecības zinātnes, tehnikas un ekonomikas komiteja (“ZZTEK”) laika posmā no 2021. gada 17. līdz 21. maijam (4). 2021. gada 13. un 21. jūlijā augsta līmeņa grupas Adriatica un Sudestmed iesniedza attiecīgi atjauninātus zinātniskos pierādījumus, kas bija saskaņoti ar ZZTEK zinātnisko ieteikumu.
                  
               
                     (6)
                  
                  
                     Komisija piebilst, ka Adrijas jūrā un Vidusjūras dienvidaustrumu daļā sugas tiek nozvejotas vienlaikus un ļoti atšķirīgos daudzumos, un tas apgrūtina vienota krājuma pieejas piemērošanu. Papildus tam šīs sugas tiek nozvejotas ar nelieliem zvejas kuģiem un izkrautas daudzās dažādās izkraušanas vietās, kuras ir ģeogrāfiski izkaisītas gar piekrasti, un rezultātā rodas neproporcionālas nevēlamu nozveju apstrādes izmaksas.
                  
               
                     (7)
                  
                  
                     ZZTEK piebilda, ka sniegtajos zinātniskajos pierādījumos ietvertā kombinētā de minimis pieeja aptver plašu sugu grupu ar dažādiem izmetumu rādītājiem, taču uzskatīja, ka, ņemot vērā attiecīgo zvejniecību sarežģītību, šāds plašs tvērums ir pareiza pieeja Adrijas jūrā un Vidusjūras dienvidaustrumu daļā. Visbeidzot, ZZTEK uzskatīja, ka, nosakot individuālus de minimis atbrīvojumus, kas aptver vienu sugu, rastos daudz atsevišķu atbrīvojumu, ko būtu vienlīdz sarežģīti uzraudzīt.
                  
               
                     (8)
                  
                  
                     Augsta līmeņa grupa Adriatica ir sniegusi atjauninātus zinātniskos pierādījumus par neproporcionālām nevēlamu nozveju apstrādes izmaksām. Lai gan ZZTEK norādīja, ka ir sniegti izmaksu pieauguma aprēķini, tā uzsvēra, ka ir grūti novērtēt, cik lielā mērā izmaksas ir neproporcionālas. ZZTEK norādīja, ka par neproporcionālām izmaksām sniegto informāciju varētu vēl papildināt un ka būtu jāveic atbrīvojuma ietekmes novērtējums. Vēl ZZTEK norādīja, ka būtu jāprioritizē nevēlamu nozveju apjoma samazināšana, izmantojot selektīvus zvejas rīkus vai nosakot aizsargājamas jūras teritorijas. Komisija atzinīgi vērtē augsta līmeņa grupas Adriatica apņemšanos turpināt darbu saistībā ar selektivitāti un zvejniecības telpiskajiem ierobežojumiem kā prioritāti, lai panāktu nevēlamu nozveju apjoma mazināšanos. Komisija uzskata, ka atbrīvojums būtu jāpagarina, ievērojot ierosināto procentuālo apmēru.
                  
               
                     (9)
                  
                  
                     Atjauninātajos zinātniskajos pierādījumos, kas sniegti par Adrijas jūru, ir ierosināts de minimis atbrīvojumu pagarināt attiecībā uz anšovu (Engraulis encrasicolus), sardīni (Sardina pilchardus), makrelēm (Scomber spp.) un stavridām (Trachurus spp.) 2022. gadā līdz ne vairāk kā 5 % no šo sugu gada kopējām piezvejām, kas gūtas ar kuģiem, kuri izmanto grunts traļus (OTB, OTT, PTB, TBN, TBS, TB, OT, PT, TX). ZZTEK uzskatīja, ka izmetumu rādītājs šai zvejniecībai ir ļoti ievērojams, tomēr selektivitātes projekti turpinās. Komisija uzskata, ka atbrīvojums būtu jāpagarina par vienu gadu, ievērojot ierosināto procentuālo apmēru. Augsta līmeņa grupai Adriatica būtu līdz 2022. gada 1. maijam jāiesniedz papildu dati, kuru pamatā būtu patlaban notiekošie pētījumi un atbrīvojuma ietekmes novērtējums.
                  
               
                     (10)
                  
                  
                     Augsta līmeņa grupa Sudestmed ir sniegusi atjauninātus zinātniskos pierādījumus par neproporcionālām nevēlamu nozveju apstrādes izmaksām. Lai gan ZZTEK norādīja, ka ir sniegti izmaksu pieauguma aprēķini, tā uzsvēra, ka ir grūti novērtēt, cik lielā mērā izmaksas ir neproporcionālas. ZZTEK norādīja, ka par neproporcionālām izmaksām sniegto informāciju varētu vēl papildināt un ka būtu jāveic atbrīvojuma ietekmes novērtējums. Vēl ZZTEK norādīja, ka būtu jāprioritizē nevēlamu nozveju apjoma samazināšana, izmantojot selektīvus zvejas rīkus vai nosakot aizsargājamas jūras teritorijas. Komisija atzinīgi vērtē augsta līmeņa grupas Sudestmed apņemšanos turpināt darbu saistībā ar selektivitāti un zvejniecības telpiskajiem ierobežojumiem kā prioritāti, lai panāktu nevēlamu nozveju apjoma mazināšanos. Komisija uzskata, ka atbrīvojums būtu jāpagarina, ievērojot ierosināto procentuālo apmēru.
                  
               
                     (11)
                  
                  
                     Tā kā demersālās zvejošanas darbībās, ko veic Vidusjūras dienvidaustrumu daļā un kurās izmanto āķus, āķu rindas, žaunu tīklus un vairāksienu tīklus, vienlaikus tiek nozvejotas ļoti daudzu dažādu sugu zivis, augsta līmeņa grupa Sudestmed ir ierosinājusi atšķirīgu de minimis apmēru dažām sugām, uz kurām biežākas nozvejas gadījumā attiecas zemāka de minimis robežvērtība nekā retākas nozvejas gadījumā. Tā kā tas atspoguļo jaukto zvejniecību realitāti Vidusjūras dienvidaustrumu daļā, Komisija uzskata, ka atbrīvojums būtu jāpiešķir, ievērojot ierosināto procentuālo apmēru.
                  
               
                     (12)
                  
                  
                     Atjauninātajos zinātniskajos pierādījumos, kas sniegti par Vidusjūras dienvidaustrumu daļu, ir ierosināts de minimis atbrīvojumu pagarināt attiecībā uz anšovu (Engraulis encrasicolus), sardīni (Sardina pilchardus), makrelēm (Scomber spp.) un stavridām (Trachurus spp.) 2022. gadā līdz ne vairāk kā 5 % no šo sugu gada kopējām piezvejām, kas gūtas ar kuģiem, kuri izmanto grunts traļus (OTB, OTT, PTB, TBN, TBS, TB, OT, PT, TX). ZZTEK uzskatīja, ka izmetumu rādītājs šai zvejniecībai ir ievērojams, tomēr selektivitātes projekti turpinās. Komisija uzskata, ka atbrīvojums būtu jāpagarina par vienu gadu, ievērojot ierosināto procentuālo apmēru. Augsta līmeņa grupai Sudestmed būtu līdz 2022. gada 1. maijam jāiesniedz papildu dati, kuru pamatā būtu patlaban notiekošie pētījumi un atbrīvojuma ietekmes novērtējums.
                  
               
                     (13)
                  
                  
                     Atjauninātajos zinātniskajos pierādījumos dalībvalstis no jauna apņēmās palielināt zvejas rīku selektivitāti, ņemot vērā pašreizējo pētniecības programmu rezultātus, nolūkā samazināt un ierobežot nevēlamas nozvejas un jo īpaši tādu īpatņu nozvejas, kas ir mazāki par minimālo saglabāšanas references izmēru.
                  
               
                     (14)
                  
                  
                     Turklāt atjauninātajos zinātniskajos pierādījumos dalībvalstis apņēmās identificēt vēl citus aizlieguma apgabalus, lai samazinātu zivju mazuļu mirstību.
                  
               
                     (15)
                  
                  
                     Pieprasītie pasākumi ir saskaņā ar 15. panta 4. punkta c) apakšpunkta noteikumiem.
                  
               
                     (16)
                  
                  
                     Šajā regulā paredzētie pasākumi tieši ietekmē Savienības kuģu zvejas sezonas plānošanu un saistītās saimnieciskās darbības, tāpēc šai regulai būtu jāstājas spēkā tūlīt pēc tās publicēšanas. Juridiskās noteiktības labad šī regula būtu jāpiemēro no 2022. gada 1. janvāra,
                  
               IR PIEŅĒMUSI ŠO REGULU.
         
            1. pants
            Izkraušanas pienākuma īstenošana
            Šajā regulā noteikts, kā Regulas (ES) Nr. 1380/2013 15. panta 1. punktā paredzētais izkraušanas pienākums piemērojams demersālajās zvejniecībās, kuras darbojas Savienības ūdeņos Adrijas jūrā un Vidusjūras dienvidaustrumu daļā.
         
         
            2. pants
            Definīcijas
            Šajā regulā piemēro šādas definīcijas:
            
                        a)
                     
                     
                        “GFCM ģeogrāfiskie apakšapgabali” (ĢAA) ir Eiropas Parlamenta un Padomes Regulas (ES) Nr. 1343/2011 (5) I pielikumā noteiktie Vidusjūras Vispārējās zivsaimniecības komisijas (GFCM) ģeogrāfiskie apakšapgabali;
                     
                  
                        b)
                     
                     
                        “Adrijas jūra” ir GFCM 17. un 18. ģeogrāfiskais apakšapgabals;
                     
                  
                        c)
                     
                     
                        “Vidusjūras dienvidaustrumu daļa” ir GFCM 14., 15., 16., 19., 20., 21., 22., 23., 24., 25., 26. un 27. ģeogrāfiskais apakšapgabals.
                     
                  
         
            3. pants
            
               De minimis
               atbrīvojums
            
            
               1.   Atkāpjoties no Regulas (ES) Nr. 1380/2013 15. panta 1. punkta, drīkst izmest šādus sugu daudzumus atbilstoši Regulas (ES) Nr. 1380/2013 15. panta 4. punkta c) apakšpunktam:
               
                           a)
                        
                        
                           Adrijas jūrā:
                           
                                       i)
                                    
                                    
                                       attiecībā uz heku (Merluccius merluccius) un jūras barbēm (Mullus spp.) – 2022. un 2023. gadā līdz ne vairāk kā 5 % no šo sugu gada kopējām nozvejām, kas gūtas ar kuģiem, kuri izmanto grunts traļus;
                                    
                                 
                                       ii)
                                    
                                    
                                       attiecībā uz heku (Merluccius merluccius) un jūras barbēm (Mullus spp.) – 2022. un 2023. gadā līdz ne vairāk kā 1 % no šo sugu gada kopējām nozvejām, kas gūtas ar kuģiem, kuri izmanto žaunu tīklus un vairāksienu tīklus (GNS, GN, GND, GNC, GTN, GTR, GEN);
                                    
                                 
                                       iii)
                                    
                                    
                                       attiecībā uz heku (Merluccius merluccius) un jūras barbēm (Mullus spp.) – 2022. un 2023. gadā līdz ne vairāk kā 1 % no šo sugu gada kopējām nozvejām, kas gūtas ar kuģiem, kuri izmanto rapido (rāmja trali) (TBB);
                                    
                                 
                                       iv)
                                    
                                    
                                       attiecībā uz parasto jūrasmēli (Solea solea) – 2022. un 2023. gadā līdz ne vairāk kā 3 % no šīs sugas gada kopējām nozvejām, kas gūtas ar kuģiem, kuri izmanto grunts traļus;
                                    
                                 
                                       v)
                                    
                                    
                                       attiecībā uz Eiropas labraku (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), sarkanspuru pageli (Pagellus bogaraveo), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), zeltaino jūraskarūsu (Sparus aurata) un sārto dziļūdens garneli (Parapenaeus longirostris) – 2022. un 2023. gadā līdz ne vairāk kā 5 % no šo sugu gada kopējām nozvejām, kas gūtas ar kuģiem, kuri izmanto grunts traļus;
                                    
                                 
                                       vi)
                                    
                                    
                                       attiecībā uz Eiropas labraku (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), sarkanspuru pageli (Pagellus bogaraveo), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), parasto jūrasmēli (Solea solea) un zeltaino jūraskarūsu (Sparus aurata) – 2022. un 2023. gadā līdz ne vairāk kā 3 % no šo sugu gada kopējām nozvejām, kas gūtas ar kuģiem, kuri izmanto žaunu tīklus un vairāksienu tīklus (GNS, GN, GND, GNC, GTN, GTR, GEN);
                                    
                                 
                                       vii)
                                    
                                    
                                       attiecībā uz Eiropas labraku (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), parasto jūrasmēli (Solea solea) un zeltaino jūraskarūsu (Sparus aurata) – 2022. un 2023. gadā līdz ne vairāk kā 1 % no šo sugu gada kopējām nozvejām, kas gūtas ar kuģiem, kuri izmanto āķus un āķu rindas (LHP, LHM, LLS, LLD, LL, LTL, LX);
                                    
                                 
                                       viii)
                                    
                                    
                                       attiecībā uz anšovu (Engraulis encrasicolus), sardīni (Sardina pilchardus), makrelēm (Scomber spp.) un stavridām (Trachurus spp.) – 2022. gadā līdz ne vairāk kā 5 % no šo sugu gada kopējām piezvejām, kas gūtas ar kuģiem, kuri izmanto grunts traļus;
                                    
                                 
                     
                           b)
                        
                        
                           Vidusjūras dienvidaustrumu daļā:
                           
                                       i)
                                    
                                    
                                       attiecībā uz heku (Merluccius merluccius) un jūras barbēm (Mullus spp.) – 2022. un 2023. gadā līdz ne vairāk kā 5 % no šo sugu gada kopējām nozvejām, kas gūtas ar kuģiem, kuri izmanto grunts traļus;
                                    
                                 
                                       ii)
                                    
                                    
                                       attiecībā uz heku (Merluccius merluccius) un jūras barbēm (Mullus spp.) – 2022. un 2023. gadā līdz ne vairāk kā 1 % no šo sugu gada kopējām nozvejām, kas gūtas ar kuģiem, kuri izmanto žaunu tīklus un vairāksienu tīklus (GNS, GN, GND, GNC, GTN, GTR, GEN);
                                    
                                 
                                       iii)
                                    
                                    
                                       attiecībā uz sārto dziļūdens garneli (Parapenaeus longirostris) – 2022. un 2023. gadā līdz ne vairāk kā 5 % no šīs sugas gada kopējām nozvejām, kas gūtas ar kuģiem, kuri izmanto grunts traļus;
                                    
                                 
                                       iv)
                                    
                                    
                                       attiecībā uz Eiropas labraku (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), sarkanspuru pageli (Pagellus bogaraveo), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), zeltaino jūraskarūsu (Sparus aurata), Norvēģijas omāru (Nephrops norvegicus) un parasto jūrasmēli (Solea solea) – 2022. un 2023. gadā līdz ne vairāk kā 5 % no šo sugu gada kopējām nozvejām, kas gūtas ar kuģiem, kuri izmanto grunts traļus;
                                    
                                 
                                       v)
                                    
                                    
                                       attiecībā uz Eiropas labraku (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sudraboto pageli (Pagellus acarne), sarkanspuru pageli (Pagellus bogaraveo), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), zeltaino jūraskarūsu (Sparus aurata), parasto jūrasmēli (Solea solea), omāru (Homarus gammarus) un langustiem (Palinuridae) – 2022. un 2023. gadā līdz ne vairāk kā 3 % no šo sugu gada kopējām nozvejām, kas gūtas ar kuģiem, kuri izmanto žaunu tīklus un vairāksienu tīklus (GNS, GN, GND, GNC, GTN, GTR, GEN). Gadījumā, ja šo sugu izkrāvums ir mazāks nekā 25 % no kopējā zvejniecību izkrāvuma, izmetamie daudzumi 2022. un 2023. gadā drīkst sasniegt ne vairāk kā 5 % no šo sugu gada kopējām nozvejām;
                                    
                                 
                                       vi)
                                    
                                    
                                       attiecībā uz Eiropas labraku (Dicentrarchus labrax), gredzenoto jūras plaudi (Diplodus annularis), asdeguna jūras plaudi (Diplodus puntazzo), balto jūras plaudi (Diplodus sargus), divsvītru jūras plaudi (Diplodus vulgaris), grūperiem (Epinephelus spp.), svītraino jūras plaudi (Lithognathus mormyrus), sarkanspuru pageli (Pagellus bogaraveo), sudraboto pageli (Pagellus acarne), parasto pageli (Pagellus erythrinus), parasto jūraskarūsu (Pagrus pagrus), poliprionu (Polyprion americanus), heku (Merluccius merluccius) un zeltaino jūraskarūsu (Sparus aurata) – līdz ne vairāk kā 1 % no šo sugu gada kopējām nozvejām, kas gūtas ar kuģiem, kuri izmanto āķus un āķu rindas (LHP, LHM, LLS, LLD, LL, LTL, LX). Gadījumā, ja šo sugu izkrāvums ir mazāks nekā 25 % no kopējā zvejniecību izkrāvuma, izmetamie daudzumi drīkst sasniegt ne vairāk kā 3 % no šo sugu gada kopējām nozvejām;
                                    
                                 
                                       vii)
                                    
                                    
                                       attiecībā uz anšovu (Engraulis encrasicolus), sardīni (Sardina pilchardus), makrelēm (Scomber spp.) un stavridām (Trachurus spp.) – 2022. gadā līdz ne vairāk kā 5 % no šo sugu gada kopējām piezvejām, kas gūtas ar kuģiem, kuri izmanto grunts traļus.
                                    
                                 
                     
            
               2.   Līdz 2022. gada 1. maijam dalībvalstis, kas ir tiešā veidā ieinteresētas Adrijas jūras un Vidusjūras dienvidaustrumu daļas zvejniecību pārvaldībā, iesniedz Komisijai papildu datus, kuru pamatā ir patlaban notiekošie pētījumi un atbrīvojuma ietekmes novērtējums, kā arī jebkura cita atbilstīga zinātniskā informācija, kas pamato 1. punkta a) apakšpunkta viii) punktā un b) apakšpunkta vii) punktā noteikto atbrīvojumu. ZZTEK šos datus un informāciju izvērtē vēlākais līdz 2022. gada 31. jūlijam.
            
         
         
            4. pants
            Stāšanās spēkā un piemērošana
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. janvāra līdz 2023. gada 31. decembrim.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 25. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 354, 28.12.2013., 22. lpp.
         
         
            (2)  Komisijas Deleģētā regula (ES) 2017/86 (2016. gada 20. oktobris), ar kuru izveido izmetumu plānu dažām bentiskajām zvejniecībām, kas darbojas Vidusjūrā (OV L 14, 18.1.2017., 4. lpp.).
         
            (3)  Komisijas Deleģētā regula (ES) 2018/161 (2017. gada 23. oktobris), ar kuru dažām mazo pelaģisko sugu zvejniecībām, kas darbojas Vidusjūrā, nosaka de minimis atbrīvojumu no izkraušanas pienākuma (OV L 30, 2.2.2018., 1. lpp.).
         
            (4)  Zivsaimniecības zinātnes, tehnikas un ekonomikas komitejas (ZZTEK) ziņojumi. Par izkraušanas pienākumu sagatavoto kopīgo ieteikumu izvērtējums (ZZTEK-21-05) 2021. gadā. Eiropas Savienības Publikāciju birojs, Luksemburga.
         Pieejams šajā vietnē: https://stecf.jrc.ec.europa.eu/documents/43805/2537709/STECF+PLEN+19-02.pdf.
         
            (5)  Eiropas Parlamenta un Padomes Regula (ES) Nr. 1343/2011 (2011. gada 13. decembris) par atsevišķiem noteikumiem attiecībā uz zveju Vidusjūras Vispārējās zivsaimniecības komisijas (GFCM) nolīguma apgabalā, ar kuru groza Padomes Regulu (EK) Nr. 1967/2006, kas attiecas uz Vidusjūras zvejas resursu ilgtspējīgas izmantošanas pārvaldības pasākumiem (OV L 347, 30.12.2011., 44. lpp.).